Diari Oficial de la Generalitat Valenciana


Sumari del DOGV 4202, del 04-03-2002 (2002/2064)

DECRET 32/2002, de 26 de febrer, del Govern Valencià, pel qual s'aprova la constitució del Consell Valencià dels Col·legis Professionals d'Enginyers Tècnics Industrials de la Comunitat Valenciana i es disposa la inscripció en el Registre de Col·legis Professionals i de Consells Valencians de Col·legis Professionals.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4202

Data del DOGV
:   04-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2064


Data del document
:   26-02-2002

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * col·legi professional
    * enginyer
    * legislació

DECRET 32/2002, de 26 de febrer, del Govern Valencià, pel qual s'aprova la constitució del Consell Valencià dels Col·legis Professionals d'Enginyers Tècnics Industrials de la Comunitat Valenciana i es disposa la inscripció en el Registre de Col·legis Professionals i de Consells Valencians de Col·legis Professionals. [2002/X2064]
  
L'article 31.22 de l'Estatut d'Autonomia de la Comunitat Valenciana confereix a la Generalitat Valenciana competència exclusiva en matèria de col·legis professionals i exercici de professions titulades, sense perjudici del que disposen els articles 36 i 139 de la Constitució.
  
La Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana, disposa en l'article 14.1 que, quan al territori de la Comunitat Valenciana es constituïsquen o existisquen dos o més col·legis professionals de la mateixa professió, aquests s'hauran de constituir en Consell Valencià de Col·legis Professionals, en el qual s'han d'integrar tots els col·legis professionals de l'esmentat àmbit territorial de la mateixa professió.
  
Igualment, en l'article 14.2 s'estableix que el Govern Valencià, mitjançant decret, aprovarà la constitució dels Consells Valencians de Col·legis Professionals que tinguen l'àmbit d'actuació a la Comunitat Valenciana.
  
Alhora, l'article 36 del Decret 4/2002, de 8 de gener, del Govern Valencià, pel qual s'aprova el reglament de desenvolupament de l'esmentada Llei 6/1997, de 4 de desembre, estableix que haurà de constituir-se el corresponent Consell Valencià de Col·legis Professionals, a iniciativa de les juntes de govern o directives dels col·legis professionals reconeguts per la Generalitat Valenciana, que complisquen amb els requisits establerts.
  
El Col·legi Oficial d'Enginyers Tècnics Industrials de València, que alhora té una delegació a Castelló, i el Col·legi Oficial d'Enginyers Tècnics Industrials d'Alacant, han adoptat l'acord de constitució del Consell Valencià dels Col·legis Professionals d'Enginyers Tècnics Industrials de la Comunitat Valenciana, i sol·liciten la inscripció en el Registre de Col·legis Professionals i Consells Valencians de Col·legis Professionals.
  
En conseqüència, d'acord amb el que estableix l'article 14 de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana, a proposta del conseller de Justícia i Administracions Públiques i després de la deliberació del Govern Valencià, en la reunió del dia 26 de febrer de 2002,
  
DECRETE
  
Article 1
  
S'aprova la constitució del Consell Valencià dels Col·legis Professionals d'Enginyers Tècnics Industrials de la Comunitat Valenciana, com a corporació de dret públic, amb personalitat jurídica pròpia i plena capacitat d'actuar per a l'assoliment de les seues finalitats, i es disposa la seua inscripció en el Registre de Col·legis Professionals i Consells Valencians de Col·legis Professionals.
  
Article 2
  
L'àmbit territorial del Consell la constitució del qual s'aprova és el de la Comunitat Valenciana, en el qual s'integren el Col·legi Oficial d'Enginyers Tècnics Industrials de València, amb la delegació de Castelló, i el Col·legi Oficial d'Enginyers Tècnics Industrials d'Alacant.
  
DISPOSICIONS TRANSITÒRIES
  
Primera
  
De conformitat amb el que disposa l'article 14.2 de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana, el Consell Valencià dels Col·legis Professionals d'Enginyers Tècnics Industrials de la Comunitat Valenciana tindrà capacitat d'actuar des que es constituïsquen els seus òrgans de govern i s'aproven els estatuts.
  
Segona
  
En el termini de sis mesos des de l'entrada en vigor d'aquest decret, el Consell Valencià dels Col·legis Professionals d'Enginyers Tècnics Industrials de la Comunitat Valenciana haurà de presentar davant de la Conselleria de Justícia i Administracions Públiques, o l'òrgan competent en matèria de Consells de Col·legis Professionals, la composició dels òrgans de govern i els estatuts adaptats a la Llei 6/1997, de 4 de desembre, perquè verifique la seua legalitat i conseqüent inscripció registral i publicació en el Diari Oficial de la Generalitat Valenciana.
  
DISPOSICIÓ FINAL
  
Aquest decret vigirà el mateix dia de la seua publicació en el Diari Oficial de la Generalitat Valenciana.
  
València, 26 de febrer de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Justícia i Administracions Públiques,